Gauleiter

Gauleiter var en embetstittel i det tyske nasjonalsosialistiske partiet NSDAP. En gauleiter var partiets øverste embetsmann innenfor et gau, en region eller et partidistrikt. Det var på det meste 42 slike regioner i det nazistiske  Tyskland, og én region for utlandet. Gauleitere ble utnevnt av rikskansler og partifører Adolf Hitler.

Embetet var en av de viktigste måter personer uten høyere utdanning kunne oppnå sentrale posisjoner i staten. Bare fem av de som gjorde tjeneste som gauleiter hadde universitets- eller høyskoleutdanning; langt de fleste fikk posisjonen som belønning for utførte tjenester. 

Titler og grader i det tredje rike